Blåvand: Politiet bekræfter nu, at der er fundet to omkomne ved brand i Blåvand.

I den pressemeddelelse, der netop er offentliggjort, bekræfter politiet også, at branden efterforskes som forbrydelse.

Politiet har spærret Bytoften i Blåvand af, og her til morgen er større dele af byen spærret af.

Et hus på Bytoften har været overtændt. Politiet blev kaldt til adressen sammen med brandvæsnet tidligt tirsdag.

Det var en nabo, der blev vækket af støj fra branden og ringede 112.

Sagen efterforskes som en forbrydelse.

Opdateret kl 10.18.